Stor interesse for at lave sin egen æblemost på genbrugspladsen i Løgstør.

På genbrugspladsen ved Løgstør kunne man lørdag få sine æbler hjemme fra haven presset til æblemost. Bag dagens arrangement står Renovest, som gerne vil gøre nordjyderne bedre til at undgå spild af de helt åbenlyse madvarer - som for eksempel æbler fra haven. - Prøv at tænk på, når man har familiefødselsdag, så kan man sige. Det her er most fra min egen have. Det giver mening og værdi for mig, siger projektleder Tina Bjerre fra Renovest i Løgstør.